CELEX: 42021D0324
Language: el
Date: 2021-02-19 00:00:00
Title: Απόφαση (ΕΕ) 2021/324 των αντιπροσώπων των κυβερνήσεων των κρατών μελών της 19ης Φεβρουαρίου 2021 για τον διορισμό ενός δικαστή στο Γενικό Δικαστήριο

24.2.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 64/5
               
            
         ΑΠΟΦΑΣΗ (ΕΕ) 2021/324 ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ
         της 19ης Φεβρουαρίου 2021
         για τον διορισμό ενός δικαστή στο Γενικό Δικαστήριο
         ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 19,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως τα άρθρα 254 και 255,
         Εκτιμώντας τα ακόλουθα:
         
                     (1)
                  
                  
                     Δυνάμει του άρθρου 7 του πρωτοκόλλου αριθ. 3 περί του Οργανισμού του Δικαστηρίου της Ευρωπαϊκής Ένωσης και κατόπιν του διορισμού του κ. Jan PASSER στη θέση του δικαστή στο Δικαστήριο, θα πρέπει να διοριστεί ένας δικαστής στο Γενικό Δικαστήριο για το υπόλοιπο της θητείας του κ. Jan PASSER, δηλαδή έως τις 31 Αυγούστου 2025.
                  
               
                     (2)
                  
                  
                     Για τη θέση που μένει κενή προτάθηκε η υποψηφιότητα του κ. David PETRLÍK.
                  
               
                     (3)
                  
                  
                     Η επιτροπή που θεσπίστηκε με το άρθρο 255 της Συνθήκης για τη λειτουργία της Ευρωπαϊκής Ένωσης γνωμοδότησε σχετικά με την επάρκεια του εν λόγω υποψηφίου για την άσκηση των καθηκόντων του δικαστή στο Γενικό Δικαστήριο,
                  
               ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Ο κ. David PETRLÍK διορίζεται δικαστής στο Γενικό Δικαστήριο για το διάστημα από την ημερομηνία έναρξης ισχύος της παρούσας απόφασης έως τις 31 Αυγούστου 2025.
         
         
            Άρθρο 2
            Η παρούσα απόφαση τίθεται σε ισχύ την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 19 Φεβρουαρίου 2021.
            
               
                  Ο Πρόεδρος
               
               N. BRITO